Príloha č. 1: Opis predmetu zákazky

Opis predmetu zákazky – Právne služby

Právne služby najmä v oblasti trestného, obchodného, správneho a občianskeho práva.

Predmetom poskytnutia právnych služieb sú predovšetkým nasledovné činnosti, ktoré súvisia najmä, avšak nielen s plnením odborných úloh klienta v oblasti poskytovania podpôr a dotácií v pôdohospodárstve a rozvoji vidieka a to najmä v oblastiach:

a) vypracovanie právnych analýz, stanovísk, odporúčaní, rozborov ohľadne rôznych postupov klienta, pripomienok v právnych veciach vrátane posúdenia príslušných dokumentov, ktoré vyplývajú z riešenia sporných vecí v súvislosti s činnosťou klienta,

b) právne poradenstvo vo veciach preskúmania zákonnosti postupov klienta,

c) vypracovanie zmluvnej agendy a podporných podkladov súvisiacich so zmluvnou agendou uzatváranou klientom vrátane komplexného právneho poradenstva,

d) právne analýzy a právne služby v súvislosti s legislatívou SR a EÚ týkajúcej sa pôsobnosti klienta a súvisiacej s činnosťou klienta,

e) vykonanie auditu zmluvnej agendy a podporných podkladov súvisiacich so zmluvnou agendou uzatváranou klientom,

f) vypracovanie právnych analýz, stanovísk, odporúčaní, rozborov ohľadne rôznych postupov klienta, pripomienok v právnych veciach vrátane posúdenia príslušných dokumentov, ktoré súvisia s postupmi a správnymi konaniami týkajúcimi sa pôsobnosti klienta a súvisiacimi s činnosťou klienta,

g) poskytovanie právnych služieb v iných oblastiach podľa potrieb a požiadaviek klienta.